ISIGIDIMI SAMAXOSA, JULY 1, 1885.

55

Zindibanga kule ngx'oxo  
Ukuvuma inyaniso.

Ukugqiba xa ndibahoyo,  
Ndinenzela isiyalo  
Sobuxego ko lusapo,  
Masifunde umbulelo.”

Kwapu apu Jik’-Umxoxo

Ejongole yile ngxoxo:

“ Hayi kodwa inyaniso,

Iyinyat,’ ematyobozo:

Indicole ndangumgubo,  
Ipelile kwa nonteto.

Nibona nje ko bafana,

Noko ngati kumayana  
Lentw’ inteto ilungile

Kub’ikupa zonk’ inyongo,  
Kungasali nemincono.

Nibona nje ndingum Xosa,  
Intw’endala yomu Ngqika.  
Ezindawo zemihlaba,  
Ukutengwa kuma gwangqa,  
Ndat’ ukuze sendikolwa  
’Kuba kamb’ ayakohlisa,.  
Kungomhlaba wama Cihra  
Wawutengwe ngongu Runqa,  
Ozalana no Ntsikana,

Engu mana kwa ka Gaba,

U Msebenz’ ne Shokoshela,  
Wautenga kube Lungu,

Zat’ inkabi yasipupu,

Emva koko wacotelwa  
Ngama Bulu, waqutyulwa,  
Ngobusuku wabulawa.  
Inanamhla ezonkomo,

Kwaku ntuli kubi mo,  
Azizange zibuyiswe,

Kodw’ amhlaba ahlutiwe.

Lit’elamu kulengxoxo,  
Inyaniso yoyisile.

Xa nditshoyo ndoyisiwe,  
Bendikuni ngako konke,  
Ndicasile amagwangqa.

Kute qata mhlenikweni  
Andinceda ngo Nongqausi,  
Sazicita ngelenkolo  
Yovuko kwabafileyo.

Yat’itshilw’ intombazana,  
Itelelwe ngu Mhlakaza,

Kwakuvuka amandulo,

Zonk’ inkomo koti mo;  
Namazimba, kwa nombona  
Anisakuba salima;

Yakan’ izindlu ezintsha,  
Kwane ntango ningabiya,  
Nezisele ningagengqa.’  
Sabulawa lelo temba.  
Nokupika nifincele,  
Kwabateta amafene,

Bati bona ukuxela—

Tina sonke boma Xosa,  
Ngokuxela ezinkomo,  
Sasisenza amacebo  
Kwa okulwa noli gwangqa,  
Kut’we watsho u Mhlakaza:  
Akunjalo ke bafana.

Tina ntlanga zabamnyama,  
Sinenkolo kukuvuka  
Kwamandulo awafayo,  
Sinenkolw’ el’vukweni,

Ndilapo ke ndibi kuni,  
Inyaniso iqwelile :

Asinceda amagwangqa,

Sonke bonko abamnyama,  
Sifanel’ ukubulela.

Ndigalele ndafincela,  
Kwabangene ngelocala;  
Zenibike emakaya

Isigqibo sale ngxoxo,

Sesokuba sonke, sonke

Sibulele abamhlope.”

Ukuxotywa kufohlelwa. — Ati amapepa akuzange ngapambili kulungiselelwe imfazwe ngamakomkulu njengo- hlobo lwakalokunje. Ama komkulu apiselayo sitetanje, lela Mangesi, Russia, France, Germany, Italy; onke ke lutuli lunye ukupisela, akwazeki ke ukuba amanye la axobela ukuya kuhlasela pina, kuba ngala mabini ebesisa kangele isipelo senteto yawo nge Afghanistan, eli lama Ngesi nelama Russia.

UKUVULWA KWE LOVEDALE INSTITUTION.

Esi sikula sovulwa ngolwe-Sine, ngomhla wama 30 ku July, 1885. Kulindelwe ukuba usapo lufike ngalomini.

Njengokuba ingqakaqa yande kangaka nje, oyakuti

eze o Lovedale, kuya kulindelwa ukuba eze nencwa- di ivela nokuba kuku Mfundisi wake, nokuba li Gqira elimhlope lalondawo, okanye i-Mantyi, ebika ukuba apo avela kona akuko ngqakaqa kweso sitili ahleli kuso. Enye into lixesha ekuti kulindelwe ngalo iqosha lokuxasa, nokufundisa usapo. Abazali ezindawo banga bangazipaula.

IZINTO NGEZINTO,

EZALE KOLONI.

Liti ipepa lase Kapa, kuko abantu aba 12 abadliwe i 5s. emnye ngokungahlauli irafu yezinja.

E-Dikeni kona bakolisile ukudliwa i 3s. 6d. emnye ngenxa yerafu yezinja yi Town Council yakona.

Ezakwa Adam Koko.— U Mr. W. E. Stanford wase Ngcobo, nguye oza kuba sesikundleni sika Mr. Chalmers.

Kuyafudukwa nontaka.—Kubube kule nyanga ifileyo u Mr. R. Fielding, Iowa ubefude eyimantyi yakwa Kama.

' Ukufika kuka J. J. Irvine, Esq.—Siyavuya ukuya ngokubuya kuka Mr. Irvine elubambeni Iwake, ebuya esapilile.

Ezase Mampondweni.—Kuvakala ukuba u Mdlangaso unxamele ukusinga pesheya kolwandle nabantu ahamba nabo.

Ezocingo.—Luti ucingo, u Mr. Sprigg wazise indawo yokuba u Lord Salisbury uwamkele umsebenzi wolaulo pesheya, endaweni ka Mr. Gladstone.

Liti ipepa lakwa Komani, amapolisa amabini antsundu, awelwe ngabantsundu abatatu, adubule ngalompana mfutshane kodwa atsho pantsi. Wati um India wabetwa, wapangwa ; laze i Bulu labetwa kunene.

Ezocingo.—Kutiwa kuliwe ngama Baca nama Mpondo kutsha nje, kwafa ama Baca amabini yayinxwelera enye, kwaza kwafa ama Mpondo amahlanu. Kute xa imantyi yahlula lompi yayepa imbumbulu.

Intlanganiso yabafundisi bamablelo ngamahlelo iyakuba se Qonce, kula tyalike indala yama Wesile, ise Barkly Street, ngolwe Sine nolwe Sihlanu evekini, ngosuku lwe 2 nolwe 3 ku July lo sinaye. Isihlalo siya kupatwa ngu J. J. Irvine, Esq.

Ukungeniswa kwe pesheya kwe Nciba.—Liti ipepa lase Mtata kubonakala ukuba endaweni yokutumela ama- lungu amabini e Palamente, mane awona angalungayo kuba abantu belozwe baninzi kakulu, bezintlobo ngentlobo. Inanamhla basacimba oma Bulu nabanye abamhlope ukuza kuma kweli lizwe.

Ingqakaqa kwa Gaga, kufupi ne Dike.—Sinosizi ukwazisa umntu wonke ukuba asikuko nako ukwanda kwengqakaqa kwa Gaga. Sekugula abantu aba 13, inkoliso ngabantwana. Onke amacebo okuyitintela ukuba ingaudi ayenziwa, Sebe miselwe namapolisa abobantu balo mandla, kwanendawo zokubongela kuyatembeka ukuba zobehle zibeko. Ububile omnye umntwana ngoku.

Liti ipepa eliyi Natal Mercury kuko umkosi wama Bulu oli 150 owenze inkampu ngosuku lwe 5 ku June. Kutiwa kungokuba u Mnyamana esuke walwa no Oham, kwako abantu abafileyo. Nawo ama Bulu ebeke amnika umteto u Oham wokuba awushiye umhlaba wake, nokuba anikele inkomo zake. Ama Bulu lawo embandezela nje u Mnyamana kungokuba ewacasile kuwo lomhlaba wakwa Zulu.

EZELIPEZULU.

Ucingo lwezipili no Sir Charles Warren.—U General Warren ubuyile kwelama Ngwato kuvumelene kwavana kakuhle no Khama inkosi yesosizwe.

Ngu Sechele inkosi ya Bakwena ote akuva into eyenziwe ngu Khama, wasel’ ezinikela naye pantsi kolaulo lwapesheya, wade wakupa nomhlaba naye ukukupela idolopu za Mangesi.